[{"text_idx": "#000001", "text": "Mewn arddangosfa o gydweithio ac ymrwymiad ar y cyd i feithrin twf economaidd lleol, croesawodd M-SParc, Parc Gwyddoniaeth Prifysgol Bangor, Gyngor Prifysgol Bangor ar y 4ydd o Fai. Roedd yr Is-Ganghellor hefyd yn bresennol ac fe agorodd y digwyddiad."}, {"text_idx": "#000002", "text": "Fel corff llywodraethu\u2019r Brifysgol, mae\u2019r Cyngor yn chwarae rhan hanfodol wrth lunio ei gyfeiriad yn y dyfodol Bu\u2019r ymweliad hwn yn gyfle i M-SParc gyflwyno ei waith a thrafod y ffocws a rennir ar gyflogadwyedd; agwedd bwysig i M-SParc a Phrifysgol Bangor."}, {"text_idx": "#000003", "text": "Mae M-SParc wedi ymrwymo yn gyson i feithrin talent lleol a chreu gyrfaoedd lefel uchel sy\u2019n talu\u2019n dda i bobl Gogledd Cymru. Drwy ddod a\u0302 diwydiant, y byd academaidd ac entrepreneuriaeth ynghyd, mae\u2019r Parc Gwyddoniaeth yn darparu ecosystem unigryw lle mae arloesedd yn ffynnu. Gyda ffocws ar baratoi graddedigion ar gyfer y farchnad swyddi sy\u2019n esblygu\u2019n barhaus, mae M-SParc a Chyngor y Brifysgol yn alinio eu hymdrechion i sicrhau bod myfyrwyr yn meddu ar y sgiliau a\u2019r wybodaeth angenrheidiol ar gyfer gyrfaoedd llwyddiannus."}, {"text_idx": "#000004", "text": "Mae cyfnewid syniadau ac arbenigedd rhwng y Parc Gwyddoniaeth a Phrifysgol Bangor yn creu amgylchedd deinamig sy\u2019n gyrru twf y rhanbarth ac yn ei osod fel canolbwynt ar gyfer ymchwil a datblygiad blaengar."}, {"text_idx": "#000005", "text": "Mae ymweliadau fel y rhain yn gyfleoedd gwerthfawr i M-SParc gael mewnbwn adeiladol a mireinio ymhellach eu hymagwedd at feithrin arloesedd a chyflogadwyedd."}, {"text_idx": "#000006", "text": "Y tu hwnt i\u2019r cyflwyniad gan M-SParc, rhoddodd y cyfarfod gyfle i denantiaid y Parc Gwyddoniaeth arddangos eu harloesedd eu hunain i gynulleidfa newydd. Agorodd y cyfle hwn i drafod eu gwaith gyda Chyngor y Brifysgol ddrysau ar gyfer cydweithio a phartneriaethau posibl. Roedd y tenantiaid yn gwerthfawrogi\u2019n fawr y cyfle i ymgysylltu a\u0302\u2019r Cyngor, gan ehangu eu rhwydwaith a chynyddu effaith eu datblygiadau arloesol."}, {"text_idx": "#000009", "text": "Beth hoffech chi glywed amdano?"}, {"text_idx": "#000011", "text": "Clywch y diweddaraf gan M-SParc"}]